**Tematická oblasť „pestovanie lesa“ na štátne skúšky pre AR 2022/2023, študijný program „adaptívne lesníctvo“, II. stupeň**

1. Výchova mladín, pojem a potreba výchovy. Prerezávka, čistka - ich uplatňovanie vo vzťahu ku drevinovej skladbe porastov. Výchova listnatých a ihličnatých mladín, spôsoby a možnosti ich racionalizácie.

2. Prebierky ako nástroj výchovy žrďkovín až tenkých kmeňovín – definícia, charakteristika znakov prebierkovej metódy.

3. Prebierky v ihličnatých, hlavne smrekových porastoch, použitie prebierok v listnatých, hlavne bukových a dubových porastoch. Uvoľňovacie prebierky ako nástroj zvýšenia hodnotovej produkcie a prípravy porastov na prirodzenú obnovu.

4. Lesné škôlkárske strediská – charakteristika. Výroba voľnokoreňového a krytokoreňového sadbového materiálu v lesných škôlkárskych strediskách.

5. Lesný reprodukčný materiál. Zdroje reprodukčného materiálu a ich uznávanie. Fenotypová klasifikácia lesných porastov. Použitie lesného reprodukčného materiálu na obnovu lesa, zalesňovanie a na iné lesnícke účely. Semenárske oblasti a prenos lesného reprodukčného materiálu. Evidencia lesného reprodukčného materiálu použitého na obnovu lesa a zalesňovanie.

6. Prirodzená obnova porastov, podmienky pre prirodzenú obnovu našich hlavných drevín, základné spôsoby obnovy, obnovná doba, obnovné čísla a ich stanovenie podľa drevín.

7. Prirodzená obnova bukových porastov, optimalizácia obnovnej doby, vhodné obnovné ruby. Umelá obnova bukových porastov, zdroje lesného reprodukčného materiálu, výroba sadbového materiálu a jeho použitie pri umelej obnove.

8. Prirodzená obnova dubových porastov, optimalizácia obnovnej doby, vhodné obnovné ruby. Umelá obnova dubových porastov, zdroje lesného reprodukčného materiálu, výroba sadbového materiálu a jeho použitie pri umelej obnove.

9. Prirodzená obnova smrekových a jedľových porastov, optimalizácia obnovnej doby, obnovné ruby vhodné pre prirodzenú obnovu týchto porastov. Umelá obnova smrekových a jedľových porastov, zdroje lesného reprodukčného materiálu, výroba sadbového materiálu a jeho použitie pri umelej obnove.

10. Prevody porastov, zdôvodnenie ich potreby, základné spôsoby prevodov. Premeny porastov, zdôvodnenie ich potreby, najbežnejšie spôsoby premien.

11. Výberkový hospodársky spôsob, stručná charakteristika, formy. Model výberkového lesa - forma stromová. Výberkový rub ako nástroj regulácie štruktúry a dynamiky výberkového lesa, výberkové princípy /zásady/.

12. Podsadby ako prostriedok obnovy a rekonštrukcie lesných porastov.

13. Podrastový hospodársky spôsob - charakteristika. Princípy, zásady, podmienky použitia, legislatíva jeho uplatňovania pri obhospodarovaní porastov.

14. Nízky les pojem, spôsob hospodárenia. Stredný les ako pestovný systém, model stredného lesa, spôsob hospodárenia v strednom lese.

15. Prebudovanie hospodárskeho spôsobu podrastového na výberkový. Kritériá porastov pre prebudovu, typy prebudovy na výberkový les.